laion/Wikipedia-Exotic huggingface dataset:
სამია ნკრუმა

სამია იაბა კრისტინა ნკრუმა (ინგლ. Samia Yaba Christina Nkrumah; დ. 23 ივნისი, 1960, აბური, განა) — განელი პოლიტიკოსი და ჟურნალისტი. სახალხო პარტიის, სახელისუფლებო პარტიის, პირველი ქალი ხელმძღვანელი. პარლამენტის წევრი 2009-2013 წლებში ჯომოროს საარჩევნო ოლქიდან. განის პირველი პრეზიდენტის კვამე ნკრუმას ქალიშვილი. განის პირველი პრეზიდენტის კვამე ნკრუმას და მისი ეგვიპტელი კოპტი ცოლის ფათია რიცკის ქალიშვილი დაიბადა აღმოსავლეთის რეგიონის ქალაქ აბურიში 1960 წელს. იგი იძულებული გახდა თავის ძმებთა და დედასთან ერთად დაეტოვებინა განა 1966 წლის სამხედრო გადატრიალების გამო, რომელმაც დაამხო პრეზიდენტი კვამე ნკრუმა. ოჯახი გადასახლდა ეგვიპტეში. სამია ოჯახთან ერთად განაში დაბრუნდა 1975 წელს გენერალ იგნატიუს აჩეამპონგის მიწვევით. 1991 წელს ლონდონის აფრიკისა და აღმოსავლეთმცოდნეობის უნივერსიტეტში მოიპოვა ბაკალავრის ხარისხი, ხოლო 1993 წელს აქვე დაიცვა მაგსიტრის ხარისხი. 2011 წლის 10 სექტემბერს გახდა მმართველი პარტიის პირველი ქალი პრეზიდენტი. 2009-2013 წლებში იყო პარლამენტის წევრი. გათხოვილია იტალურ-დანიური წარმოშობის მიშელ მელეგაზე, რომელთანაც ჰყავს ერთი ბიჭი კვამე თომას მელეგა. კვამე ნკრუმა Convention People Party.org. დაარქივებულია ორიგინალიდან — 2008-09-26. ციტირების თარიღი: 2016-01-14. The new Mandela is Woman. Whatever the frustrations in Ghana, the region is at a tipping point. Ces Africaines qui osent la présidentielle. Samia Nkrumah: Ghana’s Future President. Samia Nkrumah As C.P.P Chairman. Samia Nkrumah meets Nobel Peace Laureates in the USA. Samia Nkrumah to lead ‘big’ protest against relocation of Ghana’s $1.2b gas plant. ↑ 1.0 1.1 Curriculum vitae. Official website. Samia Nkrumah. დაარქივებულია ორიგინალიდან — 2011-07-27. ციტირების თარიღი: 2008-12-14. ↑ Samia Nkrumah 'the Amazing'. Profiles. The Ghanaian Journal. ციტირების თარიღი: 2008-12-14. ↑ Reggie Tagoe Pan-African News Wire. (2007-02-19) Samia Nkrumah Says That Her Father, Dr. Kwame Nkrumah, Wanted to Return to Ghana. Abayomi Azikiwe. ციტირების თარიღი: 2008-12-14.
ტერი მაკოლიფი

ტერენს რიჩარდ მაკოლიფი (ინგლ. Terence Richard McAuliffe; დ. 9 თებერვალი, 1957, სირაკიუსი, ნიუ-იორკის შტატი) — ამერიკელი პოლიტიკური მოღვაწე, დემოკრატიული პარტიის წევრი, ვირჯინიის გუბერნატორი 2014-2018 წლებში. ტერი დაიბადა მილისა და ჯეკ მაკოლიფის ოჯახში სირაკიუსში, ნიუ-იორკის შტატში.. მამამისი იყო უძრავი ქონების გაყიდვების აგენტი და ადგილობრივი თვითმართველობის წევრი. მაკოლიფების ოჯახი არის ირლანდიელი კათოლიკეების შთამომავალი. მაკოლიფი ჩართული იყო ჯიმი კარტერის წინასაარჩევნო კამპანიაში, ასევე იყო დემოკრატიული პარტიის ეროვნული კომიტეტის თავმჯდომარე 2001-2005 წლებში. შეგიძლიათ იხილოთ მედიაფაილები თემაზე „ტერი მაკოლიფი“ ვიკისაწყობში. ვირჯინიის გუბერნატორი ტერი მაკოლიფი მთავრობის ოფიციალური საიტი ტერი მაკოლიფი გუბერნატორად ტერი მაკოლიფი საიტზე Curlie ↑ 2013 election results:Terry McAuliffe edges Ken Cuccinelli, Chris Christie coasts. Politico. ციტირების თარიღი: 6 ნოემბერი, 2013. ↑ EndPlay. (16 ოქტომბერი, 2013) Terry McAuliffe Candidate Profile. WAVY.com. დაარქივებულია ორიგინალიდან — ნოემბერი 9, 2013. ციტირების თარიღი: November 6, 2013. ↑ Dowd, Maureen (7 ივლისი, 1987). „Money for politics: One man's relentless pursuit“. The New York Times. ციტირების თარიღი: 4 იანვარი, 2009. შეამოწმეთ თარიღის პარამეტრი |accessdate= და |date=-ში (დახმარება) ↑ Kamen, Al (9 ივნისი, 2000). „McAuliffe and the Bearing of the Green“. Pqasb.pqarchiver.com. დაარქივებულია ორიგინალიდან — 2016-01-06. ციტირების თარიღი: 6 ნოემბერი, 2013. შეამოწმეთ თარიღის პარამეტრი |accessdate= და |date=-ში (დახმარება) ↑ Define ‘practicing Catholic’; report the Virginia options. Patheos.com (30 ოქტომბერი, 2013). ციტირების თარიღი: November 6, 2013.
მაასტრიხტის ხელშეკრულება

მაასტრიხტის ხელშეკრულება, 1992 – (ევროპის კავშირის შექმნის შესახებ), ხელი მოაწერეს 7 თებერვალს მაასტრიხტში (ნიდერლანდები) ევროპის გაერთიანების 12 სახელმწიფოს – ბელგიის, დანიის, გფრ-ს, ესპანეთის, ირლანდიის, იტალიის, ლუქსემბურგის, ნიდერლანდების, პორტუგალიის, საბერძნეთის, საფრანგეთის, გაერთიანებული სამეფოს წარმომადგენლებმა. ხელშეკრულება წარმოადგენს ახალ მნიშვნელოვან ეტაპს ევროპის ქვეყნების ინტეგრაციაში და ითვალისწინებს: ევროპის სახელმწიფოში მცხოვრებ ხალხთა საერთო მოქალაქეობის, ანუ ევროკავშირის მოქალაქეობის, შემოღებას, ასევე მოქალაქეთა თავისუფალ გადაადგილებას ევროპის წევრი ქვეყნების ტერიტორიაზე; ევროპის ქვეყნების მიერ საერთო საგარეო და უშიშროების პოლიტიკის, საერთო თავდაცვის პოლიტიკის განხორციელებას. ევროპის ქვეყნების ეკონომიკის გაძლიერების და ერთმანეთთან დაახლოების მიზნით, ევროკავშირის წევრების გადაწყვეტილებით შეიქმნა საერთოევროპული ვალუტა – ევრო. ხელშეკრულება ასევე ითვალისწინებს ევროპის ქვეყნებს შორის მჭიდრო თანამშრომლობას საშინაო პოლიტიკასა და სამართლებრივ სფეროში. ხელშეკრულების მიხედვით ევროკავშირის წევრი შეიძლება გახდეს ნებისმიერი ევროპული სახელმწიფო. ამისათვის მან უნდა მიმართოს ევროსაბჭოს შესაბამისი თხოვნით. ევროსაბჭო ევროკომისიასთან კონსულტაციისა და ევროპარლამენტიდან ნებართვის მიღების შემდეგ გადაწყვეტილებას ახალი წევრის მიღების შესახებ იღებს ხმათა აბსოლუტური უმრავლესობით. რეფორმის ტრაქტატი Christiansen, Thomas; Duke, Simon; Kirchner, Emil (November 2012). „Understanding and assessing the Maastricht Treaty“. Journal of European Integration, special issue: The Maastricht Treaty: Second Thoughts after 20 Years. Taylor and Francis. 34 (7): 685–698. doi:10.1080/07036337.2012.726009. ISSN 0703-6337.CS1-ის მხარდაჭერა: ref=harv (link) Smith, Michael (November 2012). „Still rooted in Maastricht: EU external relations as a ‘third-generation hybrid’“. Journal of European Integration, special issue: The Maastricht Treaty: Second Thoughts after 20 Years. Taylor and Francis. 34 (7): 699–715. doi:10.1080/07036337.2012.726010.CS1-ის მხარდაჭერა: ref=harv (link) ხელშეკრულება ევროპის კავშირის შექმნაზე დაარქივებული 2006-11-21 საიტზე Wayback Machine. - ინტერნეტ-ვერსია (თავდაპირველი სახით) ჩამოსატვირთ ვერსია დაარქივებული 2006-11-22 საიტზე Wayback Machine. PDF-ფაილი სხვადასხვა ენაზე იხ. ევროკავშირის გვერდზე ევროპული ხელშეკრულებები დაარქივებული 2006-04-24 საიტზე Wayback Machine. მიმდინარე ვერსია კონსოლიდირებული ფორმით[მკვდარი ბმული] ევროკავშირის ისტორია - მაასტრიხტის ხელშეკრულება
ვედები (მრავალმნიშვნელოვანი)

ვედები შეიძლება აღნიშნავდეს: ვედები — მცირერიცხოვანი ეთნიკური ჯგუფი ფილიპინებზე ვედები — ძვ. წ. მე-2 ათასწლეულამდე შექმნილი ინდური რელიგიურ-ლიტერატურული ძეგლი.
გარეუბანი

გარეუბანი — დასახლებული არე, რომელიც შედის ქალაქის ან დასახლებული პუნქტის შემადგენლობაში ან ქალაქისაგან მცირე სავალ მანძილზე მდებარეობს. ტერმინს ხშირად იყენებენ ტერმინის „ქალაქის ცენტრი“ საპირისპიროდ. გარეუბნები დიდი რაოდენობით პირველად XIX და XX საუკუნეებში გაჩნდა გაუმჯობესებული სარკინიგზო და საგზაო ტრანსპორტის ფონზე, რამაც პერიოდული მგზავრობა გაადვილა. როგორც წესი, გარეუბნებს ახასიათებთ მოსახლეობის უფრო მცირე სიმჭიდროვე და მოსახლეობის დიდი ნაწილი პერიოდულად მგზავრობს ქალაქის შიდა ნაწილებში თუ ბიზნეს უბნებში. გამონაკლისია ინდუსტრიული გარეუბნები, ქალაქ-თანამგზავრები და ახალი ქალაქები. გარეუბნები ხშირად ყალიბდება ისეთ ქალაქებთან, რომლის გარშემოც დიდი ოდენობით ვაკე მიწაა. ↑ Hollow, Matthew. (2011)Suburban Ideals on England's Interwar Council Estates. ციტირების თარიღი: 2012-12-29. ↑ The Fractured Metropolis: Improving the New City, Restoring the Old City, Reshaping the Region[მკვდარი ბმული] by Jonathan Barnett, via Google Books.
გარეუბანი (მრავალმნიშვნელოვანი)

სახელი გარეუბანი შეიძლება აღნიშნავდეს: გარეუბანი — ქალაქის ნაწილი, რომელიც ცენტრიდან მოშორებით მდებარეობს. გარეუბანი, გარეთუბანი — ქალაქ თბილისის ერთ-ერთი უბანი ფეოდალური ხანის საქართველოში.
ვახტანგი (ლიპარტელიანი)

ეპისკოპოსი ვახტანგი ( ერისკაცობაში — გიორგი ოთარის ძე ლიპარტელიანი; დ. 25 ოქტომბერი, 1965, თბილისი) — ნიკორწმინდის ეპარქიის მღვდელმთავარი 2015 წლის 1 ივნისიდან. დაამთავრა თბილისის სახელმწიფო პედაგოგიური უნივერსიტეტი. 2008 წლის 13 დეკემბერს აღიკვეცა ბერად და სახელად ვახტანგი ეწოდა. 2009 წლის 8 მარტს ხელი დაასხეს დიაკვნად და იმავე წლის 27 სექტემბერს მღვდლად აკურთხეს. მალევე იქნა არქიმანდრიტის ხარისხში აღყვანილი. არქიმანდრიტი ვახტანგი 2015 წლის 25 მაისის წმინდა სინოდის სხდომაზე გამოირჩიეს მღვდელმთავრად, რასაც იმავე წლის 1 ივნისს მცხეთაში, სვეტიცხოვლის საკათედრო ტაძარში, უწმიდესისა და უნეტარესის, სრულიად საქართველოს კათოლიკოს-პატრიარქის, მცხეთა-თბილისის მთავარეპისკოპოსის და ბიჭვინთისა და ცხუმ-აფხაზეთის მიტროპოლიტის ილია II-ის მიერ მისი ნიკორწმინდელ ეპისკოპოსად კუთხევა მოჰყვა. საქართველოს ეკლესიის წმინდა სინოდი patriarchate.ge ყოვლადუსამღვდელოესი ვახტანგი drevo-info.ru ↑ „საქართველოს მართლმადიდებელი ეკლესიის წმინდა სინოდმა ნიკორწმინდის ეპარქიისთვის ახალი ეპისკოპოსი გამოირჩია“, „მართლმადიდებლური ენციკლოპედია“ — Седмица.Ru, 26 მაისი, 2015
პეტროვის მყინვარი

პეტროვის მყინვარი (ყირგ. Петров мөңгүсү) — მყინვარი ყირგიზეთში. მდებარეობს ტიან-შანის მთათა სისტემის ცენტრალურ ნაწილში მდებარე აქშიირაქის მთიანეთში. დასაბამს აძლევს მდინარე ნარინის მთავარ სათავეს — მდინარე კუმთორს. მყინვარის ფართობია 73,9 კმ², სიგრძე 14,3 კმ, სიგანე ქვედა ნაწილისა — 1,8 კმ-მდე. მყინვარის სახელწოდება — პეტროვი მომდინარეობს ერთ-ერთი ტოპოგრაფის გვარისაგან, რომელიც ალექსანდრე კაულბარსის 1869 წლის ექსპედიციის მონაწილე იყო. პეტროვის მყინვარი — სტატია დიდი საბჭოთა ენციკლოპედიიდან (რუსული)
კეფალომეტრია

კეფალომეტრია იგივე კრანიოლოგია — მეცნიერება, რომელიც შეისწავლის ადამიანის თავის ქალას და ზომავს მას რენტგენული გამოსხივების და ანთროპომეტრიული ხელსაწყოების გამოყენებით. ანთროპომეტრია ↑ კრანიოლოგია — უცხო სიტყვათა ლექსიკონი
სამხრეთ კალიფორნიის უნივერსიტეტი

სამხრეთ კალიფორნიის უნივერსიტეტი (ინგლ. University of Southern California, USC) — არაკომერციული, კერძო კვლევითი უნივერსიტეტი აშშ-ში, განთავსებული ლოს-ანჯელსში, კალიფორნიის შტატში. დაფუძნდა 1880 წელს და არის ყველაზე ძველი კერძო უნივერსიტეტი კალიფორნიაში. ოფიციალური საიტი USC Athletics website ↑ As of April 16, 2015. „Wall Street Journal“. The Wall Street Journal. დაარქივებულია ორიგინალიდან — 2016-01-18. ციტირების თარიღი: 2016-01-15. ↑ 2.0 2.1 2.2 ENROLLMENT AND PERSISTENCE. USC. ციტირების თარიღი: 2015-12-06. ↑ Alumni Facts 2015-2016. USC. დაარქივებულია ორიგინალიდან — 2015-11-26. ციტირების თარიღი: 2015-12-06. ↑ http://visit.usc.edu/ 229-acre University Park campus & 79-acre Health Sciences campus ↑ 5.0 5.1 https://identity.usc.edu/print/colors/ ↑ NAICU – Member Directory. დაარქივებულია ორიგინალიდან — 2015-11-09. ციტირების თარიღი: 2016-01-15. ↑ 7.0 7.1 7.2 7.3 7.4 7.5 Carnegie Classification of Institutions of Higher Education — 1970. <a href="https://wikidata.org/wiki/Track:Q4223026"></a> ↑ USC at a Glance - USC Graduate Admission დაარქივებული 2013-10-29 საიტზე Wayback Machine. . Usc.edu. Retrieved on 2015-11-28.
საქართველოს ბომონდი

საქართველოს ბომონდი — ალექსანდრე ყაზბეგის ავტობიოგრაფიული რომანი, რომელიც 1869–1870 წლებში რუსეთში სწავლის პერიოდში დაწერა. რომანში მას აღწერილი აქვს პირველი რეალური სიყვარული, რომელიც რუსი ქალი აღმოჩნდა, თუმცა ეროვნული თავმოყვარეობა მას სიყვარულს დაათმობინებს. ↑ http://www.culture.gov.ge/News/1848-წლის-20-იანვარს-დაიბადა-ალექსანდრე-ყაზბეგი.aspx[მკვდარი ბმული] ↑ http://liberalizmisepoqa.blogspot.com/2014/12/blog-post_45.html ↑ http://liberalizmisepoqa.blogspot.com/2014/12/blog-post_22.html
შუბლი

შუბლი (ლათ. sinciput) — ადამიანის თავის ნაწილი, რომელიც შემოსაზღვრულია თავის ქალითა (ორი მხრიდან) და სკალპით. შუბლის ზედა ზღვარი მონიშნულია იმ ზოლით, საიდანაც თმის საფარი იწყება. მარჯვნივ და მარცხნივ შუბლის საზღვარია საფეთქლები. შუბლი შედგება კუნთებისაგან და კანისაგან, რომელიც ფარავს მას. შუბლის სენსორული ნერვები დაკავშირებულია სამწვერა ნერვთან, ხოლო მოტორული ნერვები სახის ნერვებთან. შუბლში სისხლი მოძრაობს მარჯვენა და მარცხენა სუპრაორბიტალური ვენისა და არტერიის მეშვეობით. შუბლის კუნთებს მთლიანად სახის ნერვები აკონტროლებენ. შუბლის კუნთები მონაწილეობს მიმიკის ფორმირებაში. კუნთები ამოძრავებენ წარბებს. წარბების მოძრაობით კი ადამიანმა შეიძლება გამოხატოს გაოცება, ბრაზი, მოწყენილობა და სხვა ემოციები. შუბლის კუნთების მეშვეობით მოძრაობენ ნაოჭებიც. ვიკისაწყობში არის გვერდი თემაზე: შუბლი ↑ David M. Knize and Mel Drisko (2001). The Forehead and Temporal Fossa: Anatomy and Technique. Lippincott Williams & Wilkins, გვ. 4. ISBN 9780781720748.  ↑ 2.0 2.1 2.2 2.3 Valencia D. Thomas, Wendy Long Mitchell, Neil A. Swanson, Thomas E. Rohrer, and Ken K. Lee (2007). „Reconstructive surgery of Skin Cancer defects“, რედ. Keyvan Nouri: Skin Cancer. McGraw-Hill Professional, გვ. 523. ISBN 9780071472562.  ↑ Diane H. Gronefeld (1998). Radiographic anatomy & positioning: an integrated approach. McGraw-Hill Professional, გვ. 321. ISBN 9780838582381.  ↑ Elaine Nicpon Marieb and Katja Hoehn (2007). Human anatomy & physiology, 7th, Pearson Education, გვ. 204. ISBN 9780321372949.  ↑ Nigel Palastanga, Derek Field, and Roger Soames (2006). „Head and Brain“, Anatomy and human movement, 5th, Elsevier Health Sciences, გვ. 645–646. ISBN 9780750688147.
დეივიდ II (შოტლანდია)

დეივიდ II, იგივე დეივიდ ბრიუსი (ინგლ. David II; დ. 5 მარტი, 1324, ფაიფი — გ. 22 თებერვალი, 1371, ედინბურგის სასახლე) — შოტლანდიის მეფე 1329–1371 წლებში, ბრიუსების დინასტიის წარმომადგენელი, რობერტ I-ისა და ელიზაბედ დე ბურგის ვაჟი. დეივიდ II დაიბადა 1324 წლის 5 მარტს, დუნფერმლინის სასახლეში, ფაიფში. მისი დედა, ელიზაბედ დე ბურგი რობერტ I-ის მეორე ცოლი იყო. ელიზაბედი 1327 წელს გარდაიცვალა. დეივიდი 1328 წლის 17 ივლისს ჯოან ტაუერელზე დაქორწინდა. ჯოანი იყო ინგლისის მეფის, ედუარდ II-ის ქალიშვილი. 1329 წლის 7 ივნისს რობერტ I გარდაიცვალა და ტახტი ხუთი წლის დეივიდს ერგო. დეივიდი 1331 წელს აკურთხეს მეფედ. მეფის სრულწლოვნებამდე, რეგენტად დაინიშნა რანდოლფ მორეელი. 1332 წელს რანდოლფი და დეივიდი დამხობილ იქნა ედუარდ ბალიოლის მიერ. დეივიდი ტახტის დაბრუნებას შეეცადა, თუმცა უშედეგოდ. ის და მისი მეუღლე იძულებულნი გახდნენ საფრანგეთში გაქცეულიყვნენ, სადაც ისინი მიიღო მეფე ფილიპ VI-მ. 1341 წელს შოტლანდიაში ძალაუფლება რობერტ სტიუარტმა მოიპოვა. დეივიდი დაბრუნდა სამშობლოში და კვლავ იგდო ძალაუფლება ხელთ. 5 წლის შემდეგ, 1346 წელს მან საფრანგეთის მხარდაჭერით ბრძოლა დაიწყო ინგლისთან. მან ისარგებლა იმით, რომ ედუარდ III საომრად საფრანგეთში იმყოფებოდა. შოტლანდიის არმია დამარცხდა დურჰამთან ბრძოლაში. ამ ბრძოლაში მეფე დაშავდა და იგი ტყვედ აიყვანეს ინგლისელებმა. დეივიდ II ინგლისში ტყვეობაში 11 წლის განმავლობაში იმყოფებოდა. 1357 წელს, ბერვიკის ხელშეკრულების მიხედვით, მას საშუალება მიეცა შოტლანდიაში დაბრუნებულიყო, მაგრამ ამის სანაცვლოდ 100 000 უნდა გადაეხადა. დეივიდს ეს ფული სრულიად არასდროს გადაუხდია. მის მეუღლეს, ჯოანს შვილი არ ეყოლა, მაგრამ დეივიდი უშედეგოდ ცდილობდა მასთან გაყრას. ჯოანი 1362 წელს გარდაიცვალა. დეივიდს განასკუთრებით აწუხებდა მემკვიდრის საკითხი და ცოლად მარგარეტ დრუმოდი შეირთო, თუმცა შვილი არც მასთან ეყოლა. ედუარდ III-მ შესთავაზა დეივიდს, რომ იმ შემთხვევაში, თუ მას შვილი არ ეყოლებოდა ინგლისის მეფეს სრული უფლება ჰქონოდა შოტლანდიის ტახტზე, თუმცა შოტლანდიის პარლამენტმა ამაზე უარი განაცხადა. დეივიდ II 1371 წლის 22 თებერვალს გარდაიცვალა. გამომდინარე იქიდან, რომ მას შვილი არ ჰყავდა, ერთადერთ მემკვიდრედ მისი დისშვილი, რობერტ სტიუარტი ითვლებოდა. რობერტ II-ის გამეფების შედეგად, შეწყდა ბრიუსების მმართველობა. Michael Brown. (2004). The Wars of Scotland, 1214–1371. The New Edinburgh History of Scotland, volume 4. Edinburgh: Edinburgh University Press. Ranald Nicholson. (1975)., Scotland. The Later Middle Ages. Edinburgh: Mercat Press. Michael Penman. (2003). David II, 1329–71: The Bruce Dynasty in Scotland. East Linton: Tuckwell Press. The Bruces - David II King David II of Scotland
კუნძულების თამაშები

კუნძულების თამაშები — საერთაშორისო სპორტული ღონისძიება, რომელსაც ხელმძღვანელობს საერთაშორისო კუნძულების თამაშების ასოციაცია. უკანასკნელი თამაშები ჩატარდა კუნძულ ჯერზიზე, 2015 წელს, 27 ივნისიდან 3 ივლისის ჩათვლით, სადაც 24 კუნძულის 3000 სპორტსმენმა მიიღო მონაწილეობა 14 სპორტის სახეობაში. კუნძულების თამაშები დაარსდა 1985 წელს კუნძულ მენზე, როგორც ინტერნაციონალური კუნძულების თამაშები. თავდაპირველად თამაშები ჩაფიქრებული იყო როგორც ერთჯერადი ღონისძიება. ღონისძიების დირექტორი იყო ჯეფფრი კორლეტი, რომელმაც გარდა დიდი ბრიტანეთის მიმდებარე კუნძულებისა, მონაწილეობის მისაღებად მოიწვია ისლანდია, მალტა, ფარერის კუნძულები, გრენლანდია, წმ. ელენეს კუნძული და ნორმანდიის კუნძულები. მთლიანად პირველი თამაშების ღირებულებამ შეადგინა £70 000. 1985 წლის კუნძულების თამაშები იმდენად წარმატებული გამოდგა რომ გადაწყვიტეს ამ ტურნირის ყოველ მეორე წელს ჩატარება. 2021 წელს თამაშების მასპინძლად წარდგენილია 2 კანდიდატი - გერნზი და ფარერის კუნძულები. სულ თამაშებში მონაწილეობა მიიო 27 კუნძულმა, 11 ყველა შეჯიბრზე მიიღო მონაწილეობა. ნაცრისფერ ფონში მოქცეულია კუნძულები რომლებიც აღარ მონაწილეობენ თამაშებში. მასპინძელ კუნძულს აქვს უფლება აირჩიოს და ჩაატაროს 12 ან 14 სპორტის სახეობა: საერთაშორისო კუნძულების თამაშების ასოციაციის ოფიციალური საიტი
ფრანსისკო დიეს კანსეკო

ფრანსისკო დიეს კანსეკო (ესპ. Francisco Diez Canseco Corbacho; დ. 21 მარტი, 1821, არეკიპა, პერუ — გ. 5 მაისი, 1884, ლიმა, პერუ) — პერუს სამხედრო და პოლიტიკური ლიდერი, პერუს პრეზიდენტი მცირე პერიოდის განმავლობაში, 1872 წლის 26 ივლისიდან 27 ივლისამდე. იგი ექს-პრეზიდენტის, გენერალ პედრო დიეს კანსეკოს ძმა იყო. მას შემდეგ, რაც სასჯელაღსრულების პრეზიდენტმა, ხოსე ბალტიმ ლინჩის წესით გაასამართლა პერუს პრეზიდენტი ტომას გუტიერესი, კონსტიტუციის თანახმად, დროებით პრეზიდენტად აირჩიეს კონგრესის იმდროინდელი პრეზიდენტი — ფრანსისკო დიეს კანსეკო, ორი დღის განმავლობაში — 1872 წლის 26 და 27 ივლისს. მისი მემკვიდრე, ანუ პერუს შემდეგი პრეზიდენტი, მარიანო ერენსია სევალიოსი იყო. პერუს პრეზიდენტი Jorge Basadre: Historia de la República del Perú. 1822 - 1933, Octava Edición, corregida y aumentada. Tomos 5 y 6. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998. Alberto Tauro del Pino: Enciclopedia Ilustrada del Perú. Tercera Edición. Tomo 6. D’AC/FER. Lima, PEISA, 2001. ISBN 9972-40-155-3 Rubén Vargas Ugarte: Historia General del Perú. Noveno Tomo. Primera Edición. Editor Carlos Milla Batres. Lima, Perú, 1971.
მარიანო ერენსია სევალიოსი

მარიანო ერენსია სევალიოსი (ესპ. Mariano Herencia Zevallos; დ. 15 ოქტომბერი, 1820, კუსკო — გ. 2 თებერვალი, 1873, ჩინჩაოს რაიონი) — პერუს სამხედრო და პოლიტიკური ლიდერი. ქვეყანაში არსებული მწვავე პოლიტიკური კრიზისის დროს, ხოსე ბალტის მიერ პერუს პრეზიდენტ ტომას გუტიერესის ლინჩის წესით გაასამართლების და პერუს კონსტიტუციის მიხედვით, პრეზიდენტის მოვალეობის დროებით შემსრულებლად არჩეული ფრანსისკო დიეს კანსეკოს ორდღიანი მმართველობის შემდეგ, იგი ქვეყანას 6 დღის განმავლობაში, ახლადარჩეული პრეზიდენტის — მანუელ პარდოს ჩამოსვლამდე ხელმძღვანელობდა. მარიანო ერენსია სევალიოსი 1873 წლის 2 თებერვალს, ჩინჩაოს რაიონში მოკლეს, მანუელ პარდოს პრეზიდენტობის პერიოდში. პერუს პრეზიდენტი Jorge Basadre: Historia de la República del Perú. 1822 - 1933, Octava Edición, corregida y aumentada. Tomos 5 y 6. Editada por el Diario "La República" de Lima y la Universidad "Ricardo Palma". Impreso en Santiago de Chile, 1998. Del Mar de la Torre, Humberto F.: La historia de Aymaraes y sus problemas. Chalhuanca, Perú, 1979. Alberto Tauro del Pino: Enciclopedia Ilustrada del Perú. Tercera Edición. Tomo 8. HAB/IZQ. Lima, PEISA, 2001. ISBN 9972-40-157-X Rubén Vargas Ugarte: Historia General del Perú. Noveno Tomo: La República (1844-1879). Segunda Edición. Editor Carlos Milla Batres. Lima, Perú, 1984. Depósito Legal: B. 22436-84 (IX). La Tumba de Mariano Herencia Zevallos en la Hacienda Illanya (Abancay, Perú)
Worldwide Developers Conference

მსოფლიოს დეველოპერთა კონფერენცია (შემოკ. (WWDC) — ყოველწლიური კონფერენცია, რომელიც Apple-ის ორგანიზატორობით ტარდება კალიფორნიაში. კონფერენცია შეიქმნა Apple-ის მიერ, რათა წარმოაჩინოს მის მიერ შექმნილი სხვადასხვა ინოვაციური პროდუქცია ტექნოლოგიების დარგში და ასევე საშუალებას აძლევს პროგრამისტებს წარმოაჩინონ მათ მიერ შემუშავებული პროდუქტები. ოფიციალური საიტი
აჰმეთ დავუთოღლუ

აჰმეთ დავუთოღლუ (თურქ. Ahmet Davutoğlu, დ. 26 აგვისტო 1959, კონია, თურქეთი) — თურქი პოლიტიკოსი, ექსპერტი საერთაშორისო ურთიეთობებში, აკადემიკოსი და დიპლომატი. თურქეთის ყოფილი საგარეო საქმეთა მინისტრი. თურქეთის სამართლიანობისა და განვითარების პარტიის თავმჯდომარე და თურქეთის პრემიერ-მინისტრი 2014 წლის 28 აგვისტოდან 2016 წლის 24 მაისამდე.. დაიბადა 1959 წელს კონიის სოფელ ტაშქენთში. სტამბოლის ვაჟთა ლიცეუმის დამთავრების შემდეგ, 1983-1984 სასწავლო წელს დაამთავრა სტამბოლის ბოსფორის უნივერსიტეტი, პოლიტიკურ მეცნიერებათა და საერთაშორისო ურთიერთობების და ეკონომიკის განხრით დოქტორის წოდებით. 1999-2004 წლებში იყო პროფესორი ბაიქენთის უნივერსიტეტში. ჰყავს მეუღლე სარე დუვუთოღლუ და ოთხი შვილი. ასევე ფლობს ინგლისურ, გერმანულ, მალაიურ და არაბულ ენებს. აჰმეთ დავუთოღლუ Facebook-ზე აჰმეთ დავუთოღლუ Twitter-ზე აჰმეთ დავუთოღლუ Instagram-ზე ↑ [1] aa.com.tr ↑ [2] sabah.com.tr ↑ დაარქივებული ასლი. დაარქივებულია ორიგინალიდან — 2018-07-06. ციტირების თარიღი: 2016-01-17. ↑ „Çok dilli Meclis“. Milliyer. ციტირების თარიღი: January 31, 2015.
QuakeCon

QuakeCon — ZeniMax-ის მიერ ორგანიზებული ყოველწლიური ყრილობა , რომელიც ხელს უწყობს id Software-სა და მის მფლობელობაში მყოფი კომპანიების მიერ შემუშავებული ვიდეო თამაშების განვითარებასა და რეკლამირებას, ასევე ტარდება სხვადასხვა მოვლენები ვიდეო თამაშების ინდუსტრიასთან დაკავშირებით: შეჯიბრები და ტურნირები. სახელი დარქმეული იქნა id Software-ის მიერ შექმნილი თამაშის Quake-ის პატივსაცემად. ამ მოვლენას მსოფლიოს სხვადასხვა კუთხიდან ესწრება უამრავი გეიმერი. QuakeCon.org Official website Quakecon Forums დაარქივებული 2014-10-30 საიტზე Wayback Machine. Official QuakeCon Flickr gallery
მსოფლიო საფეხბურთო ჩემპიონატი 1998: ჯგუფი C

მსოფლიო საფეხბურთო ჩემპიონატი 1998: ჯგუფი C — მუნდიალი 1998-ის ერთ-ერთი ჯგუფი, რომელშიც გამოდიოდა ტურნირის მასპინძელი საფრანგეთის ნაკრები. საფრანგეთმა მოიგო პირველი ორი მატჩი, შესაბამისად, ნაადრევად გაინაღდა პლეი-ოფში მონაწილეობა, ხოლო საუდის არაბეთმა წააგო პირველი ორი მატჩი. სამხრეთ აფრიკას შეეძლო შემდეგ ეტაპზე გასვლა მხოლოდ საუდის არაბეთის წინააღმდეგ მესამე მატჩის დიდი ანგარიშით მოგების შემთხვევაში, რაც ვერ მოახერხა, შესაბამისად, დანია გავიდა მეორე ადგილზე, მიუხედავად იმისა, რომ დამარცხდა ბოლო მატჩში საფრანგეთთან.
კენდი

კენდი (ინგლ. Candy) — 2006 წლის ავსტრალიური ფილმი. ფილმი ასახავს ცხოვრებას ორი ნარკოდამოკიდებული შეყვარებულის ცხოვრებას. ფილმი პირობითად სამ ნაწილად — ზეცა, მიწა და ჯოჯოხეთი — არის დაყოფილი. ოფიციალური საიტი „კენდი“ — კინოფილმების ინტერნეტ-მონაცემთა ბაზა (ინგლისური)
ცაი ინ-ვენი

ცაი ინ-ვენი (ჩინ.: 蔡英文;დ. 31 აგვისტო 1956, ტაიპეი, ტაივანი) — ტაივანელი პოლიტიკოსი. ტაივანის პრეზიდენტი 2016 წლის 20 მაისიდან. დაიბადა 1956 წელს. 1978 წელს დაასრულა ტაივანის ეროვნული უნივერსიტეტის იურიდიული კოლეჯი. 1980 წელს კორნელის უნივერსიტეტში დაიცვა მაგისტრის ხარისხი, ხოლო 1984 წელს ლონდონის ეკონომიკის სკოლაში მიიღო დოქტორის ხარისხი. ლონდონიდან დაბრუნების შემდეგ ტაიბეის უნივერსიტეტში დაიწყო სამართლის სწავლება. 1990-იან წლებში მონაწილეობდა მოლაპარაკებებში, რომელიც ითვალისწინებდა მსოფლიო სავაჭრო ორგანიზაციაში ტაივანის გაწევრიანებას. 2000-2004 წლებში იყო მატერიკულ ჩინეთთან კავშირის სამთავრობო მინისტრი. 2004-2006 წლებში საკანონმდებლო იუანის წევრია. 2006-2007 წლებში ტაივანის რესპუბლიკის ვიცე-პრემიერია. 2012 წელს დამარცხდა საპრეზიდენტო არჩევნებში და გადადგა პარტიის ლიდერის თანამდებობიდან. 2016 წლის იანვარში გამართულ საპრეზიდენტო არჩევნებში მიიღო ხმების 57,7 % და გახდა ტაივანის პირველი ქალი-პრეზიდენტი. თანამდებობა დაიკავა 2016 წლის 20 მაისს. ოფიციალური ვებგვერდი დაარქივებული 2015-12-20 საიტზე Wayback Machine. ცაი ინ-ვენი Facebook-ზე ვიკისაწყობში არის გვერდი თემაზე: ცაი ინ-ვენი
ანა გურიელი

ანა გურიელი (გ. დაახ. 1612) — მამია გურიელის ასული, თეიმურაზ I-ის პირველი მეუღლე. 1607 წელს ქეთევან დედოფლის შუამდგომლობით გაყვა ცოლად თეიმურაზს. შეეძინა ორი შვილი ლევანი 1609 წელს, ხოლო ალექსანდრე 1610 წელს. რამდენიმე წელიწადში დასნეულდა და გარდაიცვალა. ვახუშტის ცნობით „მოკვდა ანნა ქ~სა ჩქ~ი ქართ. სჟჱ“ ე. ი. 1610 წელს. პარიზის ქრონიკა კი შემდეგს გვიამბობს: „ამ შვილების ყოლის უკან ცოტა ხანი გამოვიდა, ყელში ყიყვი გაუჩნდა ანა დედოფალსა, მრავალი იწამლა, უცხო და ძნელი და მერმე ორმოც დრესა სხვა არა ჭამა რა ხმელის პურის მეტი და არაყი ზედა სვა და მერმე გაიჭრა ყიყვი. ქკსა სჟზ. ბევრი უშალა ბატონმა თეიმურაზ და სხვათაცა, მაგრამ არც წამლობა დაიშალა და არც ყელის გაჭრა. ამ ქკსა მიიცვალა დედოფალი ანნა“. ამრიგად პარიზის ქრონიკის მიხედვით, დედოფალი ანა გარდაიცვალა 1609 წელს. ვახუშტისა და პარიზის ქრონიკის ცნობები არ ეთანხმება „არჩილიანის“ მონაცემებს. არჩილიანის მიხედვით, თეიმურაზის შვილები ყოფილან ხუთის წლის და მეოთხისა, როცა მოვიდა გლოვა წუხილი, კერძოდ თეიმურაზის ქორწინებიდან შვიდი წლის შემდეგ („შვიდს წელიწადს ასრე ვიყავ“...) ამ ცნობების გათვალისწინებით თეიმურაზს მეუღლე გარდაეცვალა დაახლოებით 1613-1614 წლებში. მაგრამ არც ეს ცნობებია მართებული, რადგან, როგორც ცნობილია შაჰ-აბასის პირველი შემოსევის დროს თეიმურაზს უკვე ჰყავდა მეორე ცოლი ხორეშანი. ალავერდის 1612 წლის სიგელი რომელშიც დაწესებულია ანას მოსახსენებელი აღაპი, წერია: „ოდეს ყოველთა მბადმან არსთამან წარიყვანა თანამეცხედრე ჩემი დედოფალთ დედოფალი ანა შემგან, შემოგწირე 37 კომლი კაციო“. მ. გუგუშვილი, „თეიმურაზ პირველის ცხოვრების გზა“, თბ. 1979